Հաշիվը 14-րդ րոպեին Մարոկկոյի կազմում բացեց Խալիդ Բութաիբը: 19-րդ րոպեին Անդրես Ինյեստայի հիանալի անցումից ու փոխանցումից հետո այն հավասարեցրեց Իսկոն: 81-րդ րոպեին Մարոկկոն կրկին հայտնվեց հաղթողի դերում: Այս անգամ աչքի ընկավ Յուսեֆ էն Նեսիրին: Իսպանացիները փրկվեցին 91-րդ րոպեին՝ Յագո Ասպասի գոլի շնորհիվ: Եզրային մրցավարը խաղից դուրս վիճակ արձանագրեց, սակայն գլխավոր մրցավարը տեսակրկնությունների համակարգից (VAR) օգտվելուց հետո հաշվեց գոլը. 2:2, եւ Իսպանիան 1/8 եզրափակչում է: